cyanic-selkie/wikianc huggingface dataset:
Power metal
Παρουσιάστηκε στα μέσα της δεκαετίας του '80 στις Ηνωμένες Πολιτείες με ήχο βασισμένο στο speed metal και στην Ευρώπη και την Ιαπωνία με πιο μελωδικό ήχο και συχνότερη χρήση πλήκτρων.
Επιρροές
thumb|150px|Ο Ρόνι Τζέιμς Ντίο Στα τέλη της δεκαετίας του '70, ο τραγουδιστής Ρόνι Τζέιμς Ντίο έθεσε τις στιχουργικές βάσεις για το ιδίωμα με τους στίχους του για τα άλμπουμ "Ritchie Blackmore's Rainbow", "Rainbow Rising" και "Long Live Rock 'n Roll" των Rainbow του Ρίτσι Μπλάκμορ. Ιδιαίτερα, τα τραγούδια "Stargazer" και "Gates of Babylon" χαρακτηρίζονται σαν τα πρώτα power metal τραγούδια λόγω της ενορχήστρωσης και της βάσης τους στην κλασική μουσική, με το πρώτο εκ των δύο να συμμετέχει και η συμφωνική ορχήστρα του Μονάχου.
Ευρωπαϊκό power metal
Η σημερινή μορφή του power metal ξεκίνησε με την κυκλοφορία των άλμπουμ "Keeper of the Seven Keys, Pt. 1" και "Pt. 2" των Helloween, τα οποία σε συνδυασμό με τον παραδοσιακό χέβι μέταλ ήχο των Iron Maiden επηρέασαν τη μετέπειτα γενιά του είδους που άνθισε στην Ευρώπη.
Το τευτονικό power metal είναι βαρύτερο και με λιγότερα πλήκτρα, όντας το υποιδίωμα με τα περισσότερα κοινά στοιχεία με το κλασικό χέβι μέταλ. Το ιταλικό power metal περιέχει πολλά συμφωνικά και progressive στοιχεία και φανταστικούς στίχους παιγμένα σε μεγάλες ταχύτητες. Το σουηδικό power metal βρίσκεται ανάμεσα στην ταχύτητα του ιταλικού και τη βαρύτητα του γερμανικού power metal.
Πέραν των τριών αυτών χαρακτηριστικότερων ευρωπαϊκών ειδών, power metal συγκροτήματα προέρχονται από πολλές χώρες και από τη δεκαετία του '90 και έπειτα έχουν δημιουργηθεί υβρίδια τα οποία συνδυάζουν το power με το thrash, το doom και το death metal.
Αμερικάνικο power metal
thumb|200px|Οι Blind Guardian Η συγκεκριμένη σχολή ξεκίνησε στις Ηνωμένες Πολιτείες στις αρχές της δεκαετίας του '80 και βασίστηκε στο New Wave of British Heavy Metal οδηγούμενο από γρήγορα κιθαριστικά ριφ, ενώ υπάρχει ελάχιστη χρήση πλήκτρων σε σχέση με το ευρωπαϊκό power metal. Η στιχουργική αποτελείται κατά βάση από επικά θέματα, ιδιαίτερα σε συγκροτήματα όπως οι Manowar,Omen, Manilla Road, Virgin Steele, κ.α..
Χαρακτηριστικά
Το power metal επικεντρώνεται στα καθαρά και υψηλά φωνητικά, με συχνό φαινόμενο οι τραγουδιστές να έχουν μεγάλο εύρος δυνατοτήτων, φτάνοντας στο επίπεδο του τενόρου. Παρ' όλα αυτά, υπάρχουν τραγουδιστές power metal συγκροτημάτων με πιο τραχιά φωνή στο στυλ των φωνητικών για τα οποία φημίζεται το thrash metal.
Οι κιθάρες παίζουν σε μεγάλες ταχύτητες με γρήγορα και δύσκολα σόλο. Οι πιο επιδραστικοί κιθαρίστες, πέραν των προαναφερθέντων Μπλάκμορ και Malmsteen, είναι ο Κάι Χάνσεν των Gamma Ray, ο Μίκαελ Γουάικατ των Helloween και ο Τίμο Τόλκι των Stratovarius.
Οι ντράμερ χρησιμοποιούν δύο μπάσα τύμπανα παίζοντας το ταμπούρο σε δέκατα έκτα, ήχος που ξεκίνησε από τον Ίνγκο Σβίχτενμπεργκ των Helloween, ενώ οι ντράμερ συγκροτημάτων όπως οι Blind Guardian και οι Iced Earth παίζουν σε παρόμοιο στυλ με thrash metal συγκροτήματα.
Οι στίχοι των τραγουδιών επικεντρώνονται στο φανταστικό, τη μυθολογία, τα προσωπικά συναισθήματα, την ελπίδα αλλά και τον πόλεμο, χωρίς να λείπουν θέματα όπως η πολιτική ή η θρησκεία, αν και η εμφάνιση τους είναι σπανιότερη σε σχέση με άλλα είδη του heavy metal.
Σπουδαία συγκροτήματα του είδους
{|width="100%" align="center"|
Πηγές
Κατηγορία:Είδη heavy metal Κατηγορία:Power metal
Πλούτος (κωμωδία)
Υπόθεση
Στην κωμωδία αυτή ο Αριστοφάνης διακωμωδεί την κακή διανομή του Πλούτου, που, επειδή είναι τυφλός, πηγαίνει στους κακούς. Αλλά ένας χρηστός πολίτης, ο Χρεμύλος, μαζί με τον τετραπέρατο δούλο του Καρίωνα, περιθάλπουν τον τυφλό, τιμωρημένο από το Δία, θεό Πλούτο, που μικρός τυφλώθηκε για να αποφεύγει τους δίκαιους, τους σοφούς και τους έντιμους. Ο Θεός Πλούτος λοιπόν ξαναβρίσκει το φως του, μετά την γιατρειά που του προσφέρουν ο Χρέμυλος με τον δούλο του. Εκείνος δίνει τα πλούτη του στους αγαθούς και τους κακούς τους κάνει φτωχούς. Στην κωμωδία αυτή ο ποιητής δε διακωμωδεί ορισμένα πρόσωπα, αλλά και καταστάσεις και άτομα, όπως στις "Εκκλησιάζουσες". Γι' αυτό με τις δύο αυτές κωμωδίες ο Αριστοφάνης περνά από την αρχαία στη μέση κωμωδία.
Κοινωνικό πλαίσιο
Έτσι, με την ανατροπή της καθεστηκυίας τάξης πραγμάτων, στήνεται ένα γαϊτανάκι, το οποίο αποτυπώνει στη σκηνή ένα μωσαϊκό της κοινωνίας της εποχής του Αριστοφάνη, που στη δίψα της για πλούτο μοιάζει τόσο με τη δική μας. Η βασική αντίθεση, στην οποία στηρίζεται το έργο, προβάλλεται από τον επιρρηματικό αγώνα ανάμεσα στον Χρεμύλο και την Πενία, με την τελευταία να ενσαρκώνει την ανάγκη που οδηγεί τον άνθρωπο στην καθημερινή δουλειά για την επιβίωση σαρκάζοντας τη φτώχεια των ημερών του Αριστοφάνη.
Εξωτερικοί σύνδεσμοι
Κατηγορία:Κωμωδίες του Αριστοφάνη
Τζουζέπε Ταρτίνι
Ο Τζουζέπε Ταρτίνι (Giuseppe Tartini, 8 Απριλίου 1692 – 26 Φεβρουαρίου 1770) ήταν Ιταλός συνθέτης και βιολονίστας της εποχής του μπαρόκ.
Βιογραφία
Γεννήθηκε στην Πιράν της χερσονήσου της Ίστρια της Δημοκρατίας της Βενετίας.
Το 1721 διορίστηκε διευθυντής ορχήστρας (Maestro di Cappella) στη βασιλική του Αγίου Αντωνίου στην Πάντουα. Κατά τη διάρκεια της εκεί παραμονής του, γνωρίστηκε και έγιναν φίλοι με τον επίσης συνθέτη Φραντσέσκο Βαλότι.
Ο Ταρτίνι ήταν ο πρώτος γνωστός ιδιοκτήτης ενός βιολιού που κατασκευάστηκε από τον Αντόνιο Στραντιβάρι το 1715. Το 1726 άνοιξε τη δική του σχολή βιολιού.
Έργα
Συνολικά 62 χειρόγραφα με μουσική του Ταρτίνι βρίσκονται σήμερα στην κοινοτική βιβλιοθήκη Λουτσιάνο Μπενινκάζα, στην Ανκόνα.
Ο Ταρτίνι ήταν επίσης θεωρητικός της μουσικής.
Εξωτερικοί σύνδεσμοι
Κατηγορία:Ιταλοί συνθέτες Κατηγορία:Συνθέτες του Μπαρόκ
Ίαμος
Ο Ίαμος είναι πρόσωπο στην Ελληνική Μυθολογία, γιος του Απόλλωνα και της Ευάδνης από την Πιτάνη, κόρης του Ποσειδώνα, και γενάρχης των Ιαμιδών.
Πηγές
Κατηγορία:Μάντεις, ονειροκρίτες και οιωνοσκόποι της ελληνικής μυθολογίας Κατηγορία:Παιδιά του Απόλλωνα
Ζοζέφ Μαρί Ζακάρ
Ο Ζοζέφ Μαρί Ζακάρ (γαλλικά: Joseph Marie Jacquard, 7 Ιουλίου 1752 - 7 Αυγούστου 1834), πραγματικό όνομα Ζοζέφ Μαρί Σαρλ, ήταν Γάλλος υφαντής και έμπορος. Είναι ιδιαίτερα γνωστός για τον προγραμματιζόμενο αργαλειό που εφηύρε (Αργαλειός του Ζακάρ), το 1804, ο οποίος με τη σειρά του έπαιξε σημαντικό ρόλο σε άλλες προγραμματιζόμενες μηχανές, όπως μία πρώιμη μορφή του ψηφιακού μεταγλωττιστή, που χρησιμοποιήθηκε από την IBM, ώστε να ξεκινήσει τον σχεδιασμό του σημερινού υπολογιστή.
Εξωτερικοί σύνδεσμοι
Κατηγορία:Γάλλοι εφευρέτες
Ναυτικός Όμιλος Βόλου & Αργοναύτες
Ιστορία
Ιδρύθηκε το 1932 με πρώτη αθλητική δραστηριότητα την κολύμβηση και την υδατοσφαίριση. Το 1934 ιδρύθηκαν και τα τμήματα κωπηλασίας και ιστιοπλοΐας. Η δραστηριότητα του ΝΟΒ συνεχίστηκε μέχρι το 1940 όπου και διεκόπη λόγω του πολέμου και κατοχής της Ελλάδας από τους Ιταλούς και τους Γερμανούς. Επαναδραστηριοποιήθηκαν τα τμήματα κολύμβησης και υδατοσφαίρισης από το 1945 και κωπηλασίας και ιστιοπλοϊας από το 1950.
Ο σύλλογος στα χρόνια που ακολούθησαν παρουσίασε μια έντονη ανοδική πορεία, ιδιαίτερα από την ανάληψη της προεδρίας από τον ναύαρχο Ανδρέα Πολέμη (1950-1970). Στο χρονικό αυτό διάστημα τέθηκαν οι βάσεις ώστε ο ΝΟΒ να καταλάβει περίοπτο θέση μεταξύ των ναυταθλητικών συλλόγων της χώρας και δεκάδες αθλητές κολυμβητές, κωπηλάτες, πολίστες και ιστιοπλόοι να διακριθούν τόσο στον ελληνικό όσο και στον ευρωπαϊκό χώρο. Το 1979 ο ΝΟΒ συγχωνεύτηκε με τον άλλο ναυτικό σύλλογο της πόλης, τον Α.Σ.Β. Αργοναύτες και απέκτησε την τελική του ονομασία, Ναυτικός Όμιλος Βόλου & Αργοναύτες.
Μετά τη συγχώνευση ο ΝΟΒΑ ακολούθησε μια γρήγορη και έντονα ανοδική πορεία, την οποία συνεχίζει μέχρι και σήμερα με μεγάλη επιτυχία. Δεκάδες αθλητές και αθλήτριες του συλλόγου αποτέλεσαν και αποτελούν μέλη των εθνικών ομάδων και κατέκτησαν και κατακτούν μετάλλια και σημαντικές θέσεις σε πανελλήνιους, βαλκανικούς, παγκόσμιους, πανευρωπαϊκούς και ολυμπιακούς αγώνες.
Από το 1987 ο ΝΟΒΑ άρχισε να καλλιεργεί και το άθλημα του κανόε-καγιάκ που μόλις είχε αρχίσει να διαδίδεται στην Ελλάδα ενώ από το 1990 ξεκίνησε η λειτουργία και της συγχρονισμένης κολύμβησης. Και στα δύο παραπάνω αθλήματα ο όμιλος ήταν πρωταθλητής Ελλάδος επί σειρά ετών.
Το 2004 μετά από 72 χρόνια αθλητικής δραστηριότητας και μεγάλων αθλητικών κατακτήσεων βρίσκει το ΝΟΒΑ να καλλιεργεί εννέα (9) αθλήματα με πλήρη επιτυχία που τον κατατάσσει μεταξύ των πρώτων ναυταθλητικών Σωματείων της Χώρας.
Σήμερα, διατηρεί τμήματα πυγμαχίας,κολύμβησης, υδατοσφαίρισης, καταδύσεων, συγχρονισμένης κολύμβησης, τεχνικής κολύμβησης, θαλάσσιου σκι, ιστιοπλοΐας, κωπηλασίας και κανόε - καγιάκ. Έδρα του συλλόγου είναι το Ε.Α.Κ. Βόλου.
Εξωτερικοί σύνδεσμοι
Κατηγορία:Αθλητικοί σύλλογοι Μαγνησίας Κατηγορία:Ιδρύσεις αθλητικών συλλόγων το 1932 Βολου Βολου Βολου Βολου Βολου Κατηγορία:Ελληνικοί σύλλογοι συγχρονισμένης κολύμβησης
Νεκταρία Καραντζή
Η Νεκταρία Καραντζή (Λακωνία, 5 Αυγούστου 1982) είναι Ελληνίδα Νομικός με ειδικεύσεις στα θέματα Ποινικής Προστασίας της Πνευματικής Ιδιοκτησίας και Εκκλησιαστικού Δικαίου και βυζαντινή ψάλτρια - υμνωδός της ιερής θρησκευτικής μουσικής και της παραδοσιακής μουσικής. Χαρακτηρίζεται ως πρωτοπόρος της γυναικείας ψαλτικής τέχνης στην Ελλάδα, με διεθνές προφίλ    ενώ ίδρυσε τον πρώτο Σύνδεσμο Γυναικών Ψαλτριών.
Πραγματοποιεί συναυλίες στην Ελλάδα και το εξωτερικό και παρουσιάζει διαλέξεις και σεμινάρια σε εκπαιδευτικά ιδρύματα και ακαδημίες της Ευρώπης όπως η Ακαδημία Λιστ και το Πανεπιστήμιο της Σορβόνης, με πυρήνα τη βυζαντινή μουσική και την παραδοσιακή μουσική. Εκπροσωπώντας, χαρακτηριστικά, την Ελλάδα στον Καθεδρικό του San Vitale, στο πλαίσιο της διοργάνωσης των δρόμων της φιλίας του Φεστιβάλ της Ραβένα έλαβε θετική κριτική από τα Ιταλικά Μέσα, με τη La Republica να σημειώνει : «Η Νεκταρία Καραντζή αναβιώνει τη βυζαντινή μουσική… Στέκεται μόνη, σαν μια αρχαία ιέρεια, αποκαλύπτοντας στους θεατές τους θησαυρούς της βυζαντινής μουσικής». Παρουσιάζοντας δισκογραφικό έργο με τη φωνή της Καραντζή, ο Καθηγητής και Πρόεδρος του Τμήματος Μουσικών Σπουδών του Εθνικού και Καποδιστριακού Πανεπιστημίου Αθηνών, Αχιλλέας Χαλδαιάκης αναφέρει χαρακτηριστικά : «… Ηδύτητα αναντίρρητα αναδύεται και πανθομολογούμενα διαχέεται από τη διαυγή και εσωστρεφή, τη θάλλουσα και αισθαντική ερμηνεία της Νεκταρίας Καραντζή, ερμηνεία ηχούσα ως η υποφητική εκείνη φωνὴ αὔρας λεπτῆς, όπου και το πνεύμα του θεού αναπαύεται»
Το ρεπερτόριό της περιλαμβάνει όχι μόνο βυζαντινούς ελληνικούς ύμνους και ελληνικά παραδοσιακά τραγούδια, αλλά θρησκευτική μουσική σε γλώσσες όπως αραμαϊκά, ρουμανικά , ιταλικά , αραβικά και παραδοσιακές μουσικές χωρών της Μεσογειου.
Βιογραφία
Ξεκίνησε να ψάλλει και να σπουδάζει βυζαντινή μουσική στα παιδικά της χρόνια, μετά από παραίνεση του Οσίου Πορφυρίου Καυσοκαλυβίτη, που ήταν πνευματικός της. Ψάλλει σε αναλογία εκκλησιών και έχει δισκογραφία Βυζαντινής Μουσικής από πρώιμη παιδική ηλικία.
Έχει δίπλωμα Βυζαντινής Μουσικής από τη Σχολή Βυζαντινής Μουσικής της Ιεράς Μητρόπολης Πειραιώς με καθηγητή τον Δημήτρη Βερύκιο. Σπούδασε επίσης παραδοσιακό τραγούδι κοντά στον Χρόνη Αηδονίδη, με τον οποίο συνεργάστηκε για σειρά ετών σε συναυλίες και δισκογραφία, πιάνο και ανώτερα θεωρητικά. Επιπλέον, φωνητική με τον Τενόρο της Εθνικής Λυρικής Σκηνής Θάνο Πετράκη και την Ντίνα Γουδιώτη. Είναι και απόφοιτος της Νομικής του Αριστοτελείου Πανεπιστημίου Θεσσαλονίκης και έκανε μεταπτυχιακές και διδακτορικές σπουδές στους τομείς Ποινικού Δικαίου, Εγκληματολογίας και Εκκλησιαστικού Δικαίου από τη Νομική Σχολή του Εθνικού και Καποδιστριακού Πανεπιστημίου Αθηνών. Έχει παρακολουθήσει επιμορφωτικά σεμινάρια του Harvard University στην πολιτική φιλοσοφία με καθηγητή τον Michael Sandel και στη Θεολογική Σχολή με θέμα "Christianity through its Scriptures".
Είναι πρόεδρος της Μητροπολιτικής Συμφωνικής Ορχήστρας Αθηνών, ιδρύτρια και επίτιμος πρόεδρος του Πανελληνίου Συνδέσμου Ψαλτριών και του Women in Byzantine Music Worldwide Association, με έδρα στην Αυστραλία. Επίσης, καλλιτεχνική Διευθύντρια της Μουσικής Σχολής Χρόνης Αηδονίδης και χοράρχης του Γυναικείου Βυζαντινού συνόλου "Ψάλτριες" με μέλη ψάλτριες από όλη την Ελλάδα
Διδασκαλία - Σεμινάρια - Ομιλίες
Έχει διδάξει σε εγχώρια και διεθνή σεμινάρια με θέμα τη βυζαντινή εκκλησιαστική μουσική και την παράδοση, μεταξύ των οποίων: στο Πανεπιστήμιο της Σορβόννης (Γαλλία), την Ακαδημία Μουσικής Φραντς Λιστ (Ουγγαρία), στη Ρώμη και στο Πανεπιστήμιο του Οβιέδο της Ισπανίας. Έχει διδάξει βυζαντινή μουσική και παραδοσιακό τραγούδι σε διάφορα ωδεία των Αθηνών και του Πειραιά, όπως το Κεντρικό  Ωδείο Κώστα Κλαββα και το Ωδείο της Μητρόπολης Πειραιώς, σε πολλά σεμινάρια και εργαστήρια σε όλη την Ελλάδα, στη Σχολή και το Μουσικό Εργαστήρι του Χρόνη Αηδονίδη του Ωδείου Αγίου Αθανασίου Πολυδρόσου της Ιεράς Αρχιεπισκοπής Αθηνών, ενώ είναι επίσης επισκέπτρια καθηγήτρια στην Ακαδημία της Ιταλίας Scuola Romana di Musica.
Έχει παρουσιάσει εισηγήσεις λαογραφικού και νομικού περιεχομένου στο Λαϊκό Πανεπιστήμιο Αθηνών, για τη σχέση Βυζαντινής και παραδοσιακής μουσικής, στη Νιρεγκιχάζα της Ουγγαρίας, στην Ακαδημία Θεολογικών Σπουδών Βόλου, για τη νομική Θεώρηση της θέσης της γυναίκας στην ψαλτική τέχνη κ.ά. Έχει πραγματοποιήσει μια ιδιαίτερη ομιλία για τη Λάκαινα γυναίκα στη Σπάρτη. Επίσης καλείται συχνά να μιλήσει για τις εμπειρίες της μεγαλώνοντας κοντά στον Όσιο Πορφύριο.
Διακρίσεις – Βραβεύσεις
Έχει βραβευθεί:
Δισκογραφία
Ο δίσκος έλαβε θετική κριτική από το περιοδικό «Choir and Organ» με ιδιαίτερη αναφορά στις φωνές των Sebestyen και Καραντζή
Εξωτερικοί σύνδεσμοι
Κατηγορία:Έλληνες ψάλτες Κατηγορία:Ελληνίδες τραγουδίστριες Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Το μετέωρο βήμα του πελαργού
Το μετέωρο βήμα του πελαργού είναι ο τίτλος μιας δραματικής ταινίας του Θόδωρου Αγγελόπουλου με τους Μαρτσέλο Μαστρογιάννι και Ζαν Μορό, που γυρίστηκε το 1991. Ένας νεαρός ρεπόρτερ συναρπάζεται από τη φυσιογνωμία ενός ηλικιωμένου πρόσφυγα που ζει σχεδόν ασκητικά σε μια μικρή συνοριακή πόλη. Χωρίς να διευκρινίζει την πόλη όπου τοποθετείται η ταινία, ο Θόδωρος Αγγελόπουλος φτιάχνει ένα έργο-μεταίχμιο πάνω στην απελπισία του τέλους του 20ού αιώνα και τη διασταύρωση δύο όμορων πολιτισμών (Αλβανία - Ελλάδα).
Το περίεργο περιστατικό
Η συγκεκριμένη ταινία είχε προκαλέσει το ενδιαφέρον της κοινής γνώμης και του τύπου για μεγάλο χρονικό διάστημα και για άλλο λόγο, πέρα του κινηματογραφικού ενδιαφέροντος, καθώς συνοδεύτηκε από ένα απροσδόκητο γεγονός. Όλα ξεκίνησαν όταν με κάποιο αδιευκρίνιστο τρόπο το σενάριο της ταινίας έφτασε στα χέρια του μητροπολίτη της πόλης, Αυγουστίνου Καντιώτη. Ο Μητροπολίτης Καντιώτης, θεώρησε ότι προσβάλλει το έθνος και τον Χριστιανισμό. Έτσι, απείλησε τον Αγγελόπουλο ότι θα τον αφορίσει και τον διέταξε να σταματήσει τα γυρίσματα. Το γεγονός αυτό εξόργισε τον Αγγελόπουλο, που δεν υποχώρησε και προκάλεσε επίσης και το μένος των συνεργατών του. Το θέμα πήρε διεθνείς διαστάσεις. Ο Αγγελόπουλος στηρίχτηκε από τους πολιτικούς της Αριστεράς και είχε την αρωγή του σκηνοθέτη και φίλου του, Ακίρα Κουροσάβα. Όταν ο Αγγελόπουλος επέστρεψε, μεγάλη μερίδα των χριστιανών της Φλώρινας είχε κατακλύσει την πόλη με μαύρες σημαίες και πλακάτ, ενώ υπήρχαν και καρικατούρες που παρίσταναν το σκηνοθέτη σαν ένα προδότη που κρατούσε ένα σακούλι με 600 εκατομμύρια δραχμές και εμφανίζονταν συνθήματα, όπως «αναρχία, ανθελληνισμός, αθεΐα, ακολασία», με τις καμπάνες να χτυπούν πένθιμα, βάζοντας παρόμοια εμβατήρια. Με την παρότρυνση του μητροπολίτη προσπάθησαν με κάθε τρόπο να εμποδίσουν την ολοκλήρωση και κυκλοφορία της ταινίας. Στις 16 Δεκεμβρίου 1990 ήταν η μέρα τελετής αφορισμού του Αγγελόπουλου και του πρωταγωνιστή Μαρτσέλο Μαστρογιάννι. Την ίδια μέρα είχε οργανωθεί μία συγκέντρωση ελευθερίας και δημοκρατίας, στην οποία παρευρέθηκε ο Αγγελόπουλος και οι συνεργάτες του, στον κινηματογράφο Ελληνίς. Οι χριστιανοί πιστοί και ο Καντιώτης έψελναν μαζί το Αφορισμένοι, αφορισμένοι. Ο Καντιώτης τους έδωσε περιθώριο δύο χρόνων για να μετανοήσουν και να συγχωρεθούν, κάτι που δεν έκανε κανένας συντελεστής της ταινίας. Τελικά, η ταινία ολοκληρώθηκε και έφτασε μέχρι τις Κάννες. Στην επόμενη ταινία του, Το βλέμμα του Οδυσσέα, ο Αγγελόπουλος αφιέρωσε μία σκηνή για αυτό το περιστατικό.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1992 Κατηγορία:Ελληνόφωνες ταινίες Κατηγορία:Γαλλόφωνες ταινίες Κατηγορία:Αγγλόφωνες ταινίες Κατηγορία:Ελληνικές δραματικές ταινίες Κατηγορία:Ελληνικές αισθηματικές ταινίες Κατηγορία:Ελληνικές ταινίες δράσης Κατηγορία:Ελληνικές ψυχολογικές ταινίες Κατηγορία:Ταινίες σε σκηνοθεσία Θόδωρου Αγγελόπουλου Κατηγορία:Ταινίες σε σενάριο Θεόδωρου Αγγελόπουλου Κατηγορία:Ταινίες σε σενάριο Τονίνο Γκουέρα Κατηγορία:Ταινίες με μουσική σύνθεση Ελένης Καραΐνδρου Κατηγορία:Ταινίες γυρισμένες στην Ελλάδα Κατηγορία:Ταινίες σε παραγωγή Θεόδωρου Αγγελόπουλου Κατηγορία:Ταινίες σε παραγωγή Κώστα Λαμπρόπουλου Κατηγορία:Ταινίες παραγωγής ΕΡΤ
Βαν ΟΚ
Η  Βαν ΟΚ είναι γαλλική, ποδοσφαιρική ομάδα από την πόλη Βαν. Ιδρύθηκε το 1998. Συμμετέχει στην Σαμπιονά Νασιονάλ, την τρίτη κατηγορία στο Σύστημα ποδοσφαιρικού πρωταθλήματος Γαλλίας. Έδρα της ομάδας είναι το Stade de la Rabine, χωρητικότητας 9500 θεατών.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1998 Κατηγορία:Βαν ΟΚ
The C++ Programming Language
Το The C++ Programming Language είναι βιβλίο του Μπιάρνε Στρούστρουπ που κυκλοφόρησε το 1985. Περιέχει την περιγραφή της γλώσσας προγραμματισμού C++, δημιουργός της οποίας υπήρξε ο Στρούστρουπ. Ήταν το ανεπίσημο πρότυπο της γλώσσας αυτής μέχρι τη θέσπιση του προτύπου ISO/IEC 14882:1998: Programming Language C++ το 1998.
Δείτε επίσης
Κατηγορία:Βιβλία για προγραμματισμό υπολογιστών
WarnerMedia
Η Warner Media, LLC ,γνωστή κυρίως ως WarnerMedia, ήταν μια αμερικανική πολυεθνική εταιρεία για τα μέσα μαζικής ενημέρωσης και της ψυχαγωγίας με ομίλους ετερογενών δραστηριοτήτων των εταιριών που ανήκουν σε AT&T και εδρεύει στο 30 Hudson Yards συγκρότημα στην πόλη της Νέας Υόρκης, στις Ηνωμένες Πολιτείες. Δημιουργήθηκε αρχικά το 1990 από τον Steve Ross από τη συγχώνευση της Time Inc. και της αρχικής Warner Communications και ήταν παλαιότερα γνωστή ως Time Warner από το 1990 έως το 2001 και ξανά από το 2003 έως το 2018. Η εταιρεία διαθέτει ταινίες, και τηλεοπτικές σειρές με τα περιουσιακά της στοιχεία, συμπεριλαμβανομένων της WarnerMedia Studios & Networks, που αποτελούνται από τα ψυχαγωγικά περιουσιακά στοιχεία των Turner Broadcasting, HBO και Cinemax καθώς και της Warner Bros, της WarnerMedia Studios & Networks, που αποτελείται από τις ταινίες, τα κινούμενα σχέδια, τα στούντιο τηλεόρασης, το τμήμα οικιακής ψυχαγωγίας της εταιρείας και το Studio Υπηρεσίες διανομής, την κοινοπραξία της με την Universal Pictures Home Entertainment, DC Comics, New Line Cinema και, μαζί με την ViacomCBS, ποσοστό του 50% στο τηλεοπτικό δίκτυο The CW, της WarnerMedia News & Sports, που αποτελείται από ειδήσεις και αθλητικά στοιχεία της Turner Broadcasting, συμπεριλαμβανομένων των CNN, Turner Sports και AT&T SportsNet, της WarnerMedia Sales & Distribution, που αποτελείται από την εταιρεία ψηφιακών αναλύσεων Xandr και Otter Media, και της WarnerMedia Direct, που αποτελείται από την υπηρεσία ροής HBO Max.
Παρά το γεγονός ότι η Time Inc. ξεκίνησε το 2014, η εταιρεία διατήρησε το όνομα Time Warner μέχρι την εξαγορά της AT&T το 2018, μετά την οποία έγινε WarnerMedia. Στις 22 Οκτωβρίου 2016, η AT&T ανακοίνωσε μια προσφορά για την εξαγορά της Time Warner έναντι 85 δισεκατομμυρίων δολαρίων (συμπεριλαμβανομένου και του υποτιθέμενου χρέους της Time Warner). Η προτεινόμενη συγχώνευση επιβεβαιώθηκε στις 12 Ιουνίου 2018, αφού η AT&T κέρδισε μια αντιμονοπωλιακή αγωγή που υπέβαλε το Υπουργείο Δικαιοσύνης των ΗΠΑ το 2017 για να εμποδίσει την εξαγορά. Η συγχώνευση έκλεισε δύο ημέρες αργότερα, με την εταιρεία να γίνεται θυγατρική της AT&T. Στο πλαίσιο της AT&T, η εταιρεία προχώρησε στην έναρξη μιας υπηρεσίας ροής βασισμένο στο περιεχόμενο της εταιρείας, γνωστό ως HBO Max.
Το 2021 αποφασίστηκε η συγχώνευση της εταιρείας με την Discovery, Inc., με αποτέλσμα τον σχηματισμό μιας νέας εταιρείας, της Warner Bros. Discovery. Η συμφωνία ολοκληρώθηκε στις 8 Απριλίου του 2022.
Εξωτερικοί Σύνδεσμοι
Κατηγορία:WarnerMedia Κατηγορία:Επιχειρήσεις των ΗΠΑ Κατηγορία:Πρώην επιχειρήσεις των ΗΠΑ Κατηγορία:Επιχειρήσεις Μέσων Μαζικής Ενημέρωσης Κατηγορία:Εταιρείες ιδρυθείσες το 1972
Ο Άρχοντας των Δαχτυλιδιών (σειρά ταινιών)
Το Ο Άρχοντας των Δαχτυλιδιών (αγγλικά: The Lord of the Rings) είναι μία high fantasy περιπετειώδης τριλογία, σκηνοθετημένη από τον Πίτερ Τζάκσον. Το σενάριο βασίστηκε στα τρία μυθιστορήματα, που αποτελούν το Ο Άρχοντας των Δαχτυλιδιών, του Τζ. Ρ. Ρ. Τόλκιν. Οι τρεις ταινίες που περιλαμβάνονται στην τριλογία είναι Η Συντροφιά του Δαχτυλιδιού (2001), Οι Δυο Πύργοι (2002) και Η Επιστροφή του Βασιλιά (2003). Η διανομή έγινε από τη New Line Cinema.
Θεωρείται ότι είναι ένα από τα μεγαλύτερα και πιο φιλόδοξα κινηματογραφικά πρότζεκτ που υπήρξαν ποτέ, με τον προϋπολογισμό του να αγγίζει τα $281 εκατομμύρια (μερικές πηγές αναφέρουν και $310 με $330 εκατομμύρια), με το όλο πρότζεκτ να διαρκεί περίπου 8 χρόνια, με τις ταινίες να γυρίζονται ταυτοχρόνως, και οι οποίες έλαβαν μέρος στη γενέτειρα του σκηνοθέτη, τη Νέα Ζηλανδία. Η κάθε μία από τις ταινίες έχει τη δική της extended edition (εκτεταμένη έκδοση), στα home video που κυκλοφόρησαν. Αν και η ταινία ακολουθεί την βασική ιστορία του βιβλίου του Τόλκιν, σε αρκετές περιπτώσεις έγιναν παραλείψεις ενώ σε άλλες παρεκκλίσεις.
Η τριλογία διαδραματίζεται στην Μέση-γη, με πρωταγωνιστή τον Χόμπιτ Φρόντο Μπάγκινς, ο οποίος μετά το συμβούλιο του Έλροντ, αναλαμβάνει τη μεγάλη και δύσκολη αποστολή να καταστρέψει το Ένα Δαχτυλίδι και έτσι γίνεται ο Δαχτυλιδοκουβαλητής. Το φορτίο είναι πολύ βαρύ για έναν Χόμπιτ, γι αυτό μαζί του σε αυτό το ταξίδι, το οποίο θα είναι γεμάτο περιπέτειες και δυσκολίες, θα τον συνοδεύσουν άλλα 8 άτομα, η λεγόμενη Συντροφιά του Δαχτυλιδιού, η οποία επωμίζεται την διασφάλιση της ειρήνης σε όλη την Μέση Γη, γιατί, μόνο με αυτό το Δαχτυλίδι ο σκοτεινός άρχοντας Σάουρον θα μπορέσει να αποκτήσει την παλιά του δύναμη και να κυριαρχίσει σε όλη την Μέση-Γη.
Η τριλογία έγινε τεράστια εισπρακτική επιτυχία, κι αν η τριλογία παρουσιαστεί ως ενιαίο έργο, τότε πρόκειται για το πρώτο σε πωλήσεις έργο παγκοσμίως, όλων των εποχών. Οι ταινίες απέσπασαν διθυραμβικές κριτικές και πολλές τιμητικές διακρίσεις και βραβεία. Κέρδισε 17 Όσκαρ από τις 30 υποψηφιότητες που έλαβε. Συγκεκριμένα, η τρίτη ταινία, απέσπασε τα 11 από τα 17 συνολικά Όσκαρ, μεταξύ των οποίων και Καλύτερης Ταινίας, γεγονός που την καθιστά μία από τις πιο επιτυχημένες ταινίες της διοργάνωσης, εφόσον έφτασε τα βραβεία που είχαν αποσπάσει το Μπεν Χουρ και ο Τιτανικός. Ειδική μνεία σε κριτικές ήταν τα οπτικοακουστικά εφέ των ταινιών.
Εξωτερικοί σύνδεσμοι
Κατηγορία:Αγγλόφωνες ταινίες  Κατηγορία:Αμερικανικές επικές ταινίες Κατηγορία:Αμερικανικές ταινίες Κατηγορία:Σειρές ταινιών Κατηγορία:High fantasy ταινίες Κατηγορία:Νεοζηλανδικές ταινίες Κατηγορία:Ταινίες σε σκηνοθεσία Πίτερ Τζάκσον Κατηγορία:Ταινίες παραγωγής New Line Cinema Αρχοντας
Υπερδουναβία
thumb|right|300x300εσ|Περιφέρειες στην [[Ουγγαρία. Οι τρεις περιοχές της Υπερδουναβίας στα δυτικά εμφανίζονται με κόκκινο, πορτοκαλί και μωβ.]] H Υπερδουναβία (Dunántúl, Transdanubien, Transdanubia, Prekodunavlje ή Zadunavlje, Zadunajsko, Zadunají) είναι μια ιστορική περιοχή της Ουγγαρίας. Αναφέρεται επίσης ως Ουγγρική Παννονία.
Παραδοσιακή ερμηνεία
Τα σύνορα της Υπερδουναβίας είναι ο ποταμός Δούναβης (βόρεια και ανατολικά), οι ποταμοί Δράβος και Μουρ (νότια) και οι πρόποδες των Άλπεων κατά μήκος των συνόρων μεταξύ Ουγγαρίας και Αυστρίας (δυτικά).
Η Υπερδουναβία περιλαμβάνει τις κομητείες Γκιερ-Μόσον-Σόπρον, Κομάρομ-Έστεργκομ, Φέγιερ, Βέσπρεμ, Βας, Ζάλα, Σόμογκι, Τόλνα, Μπαράνια και το τμήμα του Πεστ που βρίσκεται δυτικά του Δούναβη (Κατά τον πρώιμο Μεσαίωνα, το τελευταίο ήταν γνωστό ως Πίλις).
Εδαφικές αλλαγές
Ενώ τα βόρεια, ανατολικά και νότια σύνορα της περιοχής χαρακτηρίζονται σαφώς από τους ποταμούς Δούναβη και Δράβο, τα δυτικά σύνορα ήταν πάντα ίδια με το πολιτικό όριο της Ουγγαρίας, επομένως επηρεάστηκαν από τις εδαφικές αλλαγές του 20ού αιώνα. Πριν από τη Συνθήκη του Τριανόν το 1920, οι σημερινές περιοχές του Μπούργκενλαντ, Πρεκμούριε και Μετζιμούριε ήταν αναπόσπαστα μέρη της Υπερδουναβίας. Τα τρία χωριά Ρούσοφτσε, Γιάροφτσε και Τσούνοβο ανήκα επίσης στην Υπερδουναβία πριν από τη Συνθήκη Ειρήνης του Παρισιού το 1947. Η Υπερδουναβία είναι ουσιαστικά μια ουγγρική γεωγραφική έννοια, οπότε αυτές οι περιοχές έπαψαν να αποτελούν μέρος αυτής όταν προσαρτήθηκαν σε γειτονικές χώρες.
Περιφέρειες της ΕΕ
Η Υπερδουναβία είναι μια εδαφική μονάδα NUTS στην Ευρωπαϊκή Ένωση, που αποτελείται από την Κεντρική Υπερδουναβία, τη Δυτική Υπερδουναβία και τη Νότια Υπερδουναβία. Η κομητεία της Πέστης και η Βουδαπέστη ανήκουν στην περιοχή της Κεντρικής Ουγγαρίας. Έχει έκταση 37.000 km2 και πληθυσμό περίπου 3,1 εκατομμύρια.
Παραπομπές
Κατηγορία:Ιστορικές περιοχές της Ουγγαρίας Κατηγορία:Πρώτο επίπεδο NUTS της Ευρωπαϊκής Ένωσης Κατηγορία:Υποδιαιρέσεις της Ουγγαρίας
Ευπείθης
Στην ελληνική μυθολογία ο Ευπείθης ήταν ο πατέρας του Αντινόου, ενός από τους άτυπους «αρχηγούς» των μνηστήρων της Πηνελόπης. Καθώς αναφέρεται στην Οδύσσεια (π 424 κ.ε.), ο Οδυσσέας είχε κάποτε στα νιάτα του υποστηρίξει τον Ευπείθη όταν αυτός προσέπεσε ενώπιόν του φοβούμενος τον λαό επειδή είχε λεηλατήσει μαζί με Ταφίους ληστές τους Θεσπρωτούς ή τους Κεφαλλήνες, που ως τότε ήταν φίλοι και σύμμαχοι των Ιθακησίων.
Μετά την εξολόθρευση των μνηστήρων, ο αχάριστος Ευπείθης παρακινούσε τον λαό της Ιθάκης σε εξέγερση κατά του Οδυσσέα. Τελικά τον σκότωσε ο πατέρας του Οδυσσέα, ο Λαέρτης (ω 522-525), ρίχνοντάς του το ακόντιό του που διαπέρασε το χάλκινο κράνος του Ευπείθη.
Πηγές
Κατηγορία:Οδύσσεια Κατηγορία:Αρχαία Ιθάκη Κατηγορία:Μνηστήρες της Πηνελόπης
Χερσόνησος του Ακάμαντα
Το όνομα της προέρχεται από τον Ακάμαντα, οικιστή της περιοχής, γιό του Μίνωα και της Φαίδρας ή γιο του Θησέα. Μιά άλλη εκδοχή λέει ότι ονομάστηκε έτσι από το «άκαος» - άκαφτος, επειδή ήταν το μοναδικό μέρος της Κύπρου που δεν είχε καεί από τους Άραβες πειρατές.
Η χερσόνησος είναι πλούσια σε πανίδα και χλωρίδα, έχει 530 είδη φυτών από τα οποία τα 33 ενδημικά, δηλαδή φυτρώνουν μόνο στη Κύπρο, από τα οποία το ένα τοπικό ενδημικό του Ακάμαντα. Τα δάση της χερσονήσου χαρακτηρίζονται από την Τραχεία πεύκη, ενώ υπάρχουν αγριελιές και αγριοχαρουπιές. Στις παραλίες της γεννούν δύο είδη θαλάσσιων χελωνών, η πράσινη χελώνα (Chelonia mydas) και η μεσογειακή Καρέτα καρέτα. Στα αρχαία χρόνια στη περιοχή υπήρχαν μεταλλεία όπου οι είσοδοι τους είναι ορατές σήμερα. Έχουν ανεβρεθεί πολλοί οικισμοί της νεολιθικής περιόδου, ρωμαϊκών αλλά και νεότερων χρόνων.
Παραπομπές
Α Κατηγορία:Επαρχία Πάφου
Φωτοχρωστική
Στη μοριακή βιολογία με την ονομασία φωτοχρωστικές φέρονται οι οργανικές ενώσεις που βρίσκονται στα κύτταρα των φωτοαυτότροφων οργανισμών που διεγείρονται από το φως και, δεσμεύοντας μέρος της ενέργειας της ακτινοβολίας, υφίστανται χημική μετατροπή. Οι φωτοχρωστικές ως βασικοί παράγοντες στην φωτοβιοχημική διεργασία της φωτοσύνθεσης καλούνται επίσης και φωτοσυνθετικές χρωστικές.
Στην ιατρική ορολογία, η "φωτοχρωστική" αναφέρεται στις οψίνες, πρωτεΐνες των φωτοϋποδοχέων του αμφιβληστροειδούς.
Διάκριση φωτοχρωστικών
Οι φωτοχρωστικές, με βάση τη χημική τους σύσταση, διακρίνονται στις ακόλουθες κατηγορίες:
Πηγές
Κατηγορία:Μοριακή Βιολογία Κατηγορία:Χρωστικές Κατηγορία:Φωτοσύνθεση
Ευρύβατος
Στην ελληνική μυθολογία ο Ευρύβατος ήταν ήρωας, γιος του Ευφήμου. Στην Κίρφη, βουνό της Φωκίδας (το σημερινό Ξηροβούνι), που βρίσκεται κοντά στην πόλη Κρίσσα (το σημερινό Χρισσό Φωκίδας), ο Ευρύβατος σκότωσε το ανθρωποφάγο τέρας Σύβαρι ή Λάμια, περνώντας τυχαία έξω από τη σπηλιά του και σώζοντας έτσι τον Αλκυονέα, που έπρεπε να θυσιασθεί σε αυτό ύστερα από χρησμό του Απόλλωνα για τη σωτηρία του τόπου. Ο Ευρύβατος έσυρε το τέρας έξω από τη σπηλιά του και το γκρέμισε από τα βράχια. Εκεί όπου έπεσε το τέρας και σκοτώθηκε, ξεπήδησε πηγή που πήρε το όνομά του: Σύβαρις.
Πηγές
Κατηγορία:Πρόσωπα της ελληνικής μυθολογίας Κατηγορία:Μυθολογία της αρχαίας Φωκίδας
Πιέτρο Λορεντάν
Ο Πιέτρο Λορεντάν (Ιταλικά : Pietro Loredan, Βενετία 1482 - Βενετία 3 Μαΐου 1570) ήταν ο 84ος Δόγης της Βενετίας (1567 - 1570), με καταγωγή από την Οικογένεια Λορεντάν, μια από τις ευγενέστερες οικογένειες στην Δημοκρατία της Βενετίας. Πρόγονός του ήταν ο 75ος Δόγης Λεονάρντο Λορεντάν. Μητέρα του ήταν η Ισαβέλα Μπαρόζι, μέλος άλλης παλιάς Βενετσιάνικης οικογένειας. Παντρεύτηκε σε πρώτο γάμο τη Μαρία Πασκουαλίγκο και σε δεύτερο γάμο τη Μαρία Λουκρέτσια Καπέλλο, με την οποία απέκτησε έναν γιο, τον Αλβίζε Λορεντάν.
Δόγης της Βενετίας
Νέος ασχολήθηκε με εμπορικές δραστηριότητες, αργότερα εξελέγη Ποντεστά στη Βερόνα, θέση που του έδωσε υψηλές διοικητικές αρμοδιότητες, ενώ εξελέγη Δόγης της Βενετίας υπέργηρος χωρίς να το περιμένει ο ίδιος. Η εκλογή του μετά το θάνατο του Τζιρόλαμο Πρίουλι ήταν πολύπλοκη διαδικασία, που κράτησε δύο εβδομάδες και συμμετείχαν 76 εκλέκτορες, εντούτοις πολλοί τη θεωρούσαν αναμενόμενη, επειδή παρότι δεν είχε διοικητικές ικανότητες, είχε μεγάλες προσβάσεις στη Γερουσία. Την εποχή του διαδραματίστηκαν τραγικά γεγονότα στη Βενετία: το 1569 ξέσπασε φωτιά στο Οπλοστάσιο και επεκτάθηκε σε γειτονικά κτίρια στοιχίζοντας τη ζωή σε 2.000 ανθρώπους, την ίδια χρονιά κατέρρευσαν πέντε μεγάλες τράπεζες, ενώ η μεγάλη έλλειψη δημητριακών τον ανάγκασε να κάνει διανομή ψωμίου.
Απώλεια της Κύπρου
Την επόμενη χρονιά (1570) η Οθωμανική Αυτοκρατορία επιτέθηκε και κατέλαβε την Κύπρο, επιτιθέμενη με 60.000 άντρες και παρά τη σθεναρή αντίσταση των κατοίκων της Αμμοχώστου και της Λευκωσίας. Το νησί περιήλθε υπό Οθωμανική κυριαρχία και οι κατακτητές έσφαξαν πολλούς Αρμένιους και Έλληνες χριστιανούς. Οι φρικαλεότητες των Τούρκων τον κινητοποίησαν και κατάφερε με επιδέξια διπλωματία να συνασπίσει όλες τις χριστιανικές δυνάμεις εναντίον των Οθωμανών, ακόμα και αντιπάλους του, όπως η Ισπανία, η Γένοβα, η Κομητεία της Σαβοΐας και το Κυρίαρχο Στρατιωτικό Τάγμα της Μάλτας. Η Ναυμαχία της Ναυπάκτου πραγματοποιήθηκε μετά τον θάνατο του (1571) και σε αυτήν οι Οθωμανοί γνώρισαν τη συντριβή, αλλά χωρίς κανένα κέρδος για τους νικητές, αφού η Κύπρος παρέμεινε υπό Οθωμανικό έλεγχο.
Ναβαταίοι
thumb|200px|Θησαυροφυλάκιο στην Ναβαταϊκή Πρωτεύουσα [[Πέτρα Ιορδανίας|Πέτρα μέσα στον βράχο.]] Οι Ναβαταίοι (Μπενή νάμπατ) ήταν αρχαίος αραβικός λαός με σημαντικές αραμαϊκές επιρροές. Τους αναφέρει ο Στράβων ως «αράβιο έθνος». Κατοικούσαν στην "Πετραία Αραβία" (ορεινή), τη σημερινή περιοχή από τον Κόλπο της Άκαμπα στην Ερυθρά μέχρι τη Νεκρά Θάλασσα και σε μία περίοδο επικράτησαν σε όλη τη βόρεια Αραβία.
Ιστορία
Οι Ναβαταίοι οργανώθηκαν σε συγκεντρωτικό κράτος μετά την παρακμή των Πτολεμαίων και των Σελευκιδών. Ο Βασιλιάς Αρέτας Γ' Φιλέλληνας (κυβ. 87-62 π. Χ.), ο ιδρυτής της Πέτρας, όρισε μία πολιτική φιλίας με την ανερχόμενη Ρώμη μετά τις στρατιωτικές επιτυχίες του Πομπήιου στη Μέση Ανατολή. Στην εποχή της Καινής Διαθήκης η επικράτεια των Ναβαταίων έφθανε ανατολικά της Δαμασκού όπου φαίνεται υπήρχε αντιπρόσωπος του Βασιλιά τους Αρέτα (Β' Κορινθ. 11,32), ο Απόστολος Παύλος φέρεται να έμεινε στη περιοχή των Ναβαταίων κατά την επιστροφή του (Γαλάτες 1,17).
Το 106 (μ.Χ.) η περιοχή των Ναβαταίων προσαρτήθηκε στη Ρωμαϊκή Αυτοκρατορία από τον Τραϊανό, ως επαρχία της Πετραίας Αραβίας, με αποτέλεσμα σταδιακά να εξελληνιστούν και να χάσουν τον ιδιαίτερο χαρακτήρα τους. Μέχρι τα τέλη του 2ου αιώνα μ.Χ. και η Πέτρα είχε χάσει τη σημασία της ως εμπορικό κέντρο και σταθμός καραβανιών, προς όφελος της ανερχόμενης Δαμασκού.
Εξωτερικοί σύνδεσμοι
Κατηγορία:Προϊσλαμική Αραβία Ναβαταίοι Κατηγορία:Εξαφανισθέντες λαοί Ναβαταίοι Κατηγορία:Ιστορία της Ιορδανίας Κατηγορία:Πολέμιοι της Ρώμης
Λατέρνα
Ιστορία της λατέρνας
Η ιστορία της λατέρνας είναι πολύ μεγάλη, διότι είναι απόγονος των αυτόματων οργάνων τα οποία συναντούμε ακόμη και στην Αρχαιότητα. Μέχρι τον Μεσαίωνα τα εν λόγω όργανα προορίζονταν κυρίως για τη διασκέδαση της άρχουσας τάξης. Στην Αναγέννηση άρχισαν να κατασκευάζονται σε γοργούς ρυθμούς ενώ στα χρόνια των Ναπολεόντειων Πολέμων άρχισαν να παίρνουν την τελική μορφή τους. Στο δεύτερο μισό του 19ου αιώνα και ολόκληρο τον 20ό η λατέρνα μεσουρανούσε στα λαϊκά στρώματα και προοριζόταν αποκλειστικά για τη διασκέδασή τους. Ειδικά στον τελευταίο έφτασε στο απόγειο της με πάνω από 10.000 όργανα να βρίσκονται σε κυκλοφορία.
Αρχαία χρόνια - Μεσαίωνας
Στα αρχαία χρόνια, και ειδικότερα τον 1ο αιώνα π.Χ., αναφέρονται για πρώτη φορά από τον μηχανικό και γεωμέτρη Ήρωνα από την Αλεξάνδρεια οι πρώτες αυτόματες μουσικές κατασκευές.
Στον Μεσαίωνα υπάρχουν αξιόπιστες πηγές που αναφέρουν ότι αυτόματα οργανέτα είχαν δωρηθεί σε Αυτοκράτορες του Βυζαντίου, αλλά και σε Χαλίφηδες της Βαγδάτης.
Αναγέννηση - Ναπολεόντειοι Πόλεμοι
Από τις αρχές του 1800 (περίοδος των Ναπολεόντειων Πολέμων) η μουσική αλλάζει προσανατολισμό και από τους ευγενείς και τους αυτοκράτορες, μεταφέρεται στις πλατειές μάζες και τον λαό. Αυτό πραγματοποιήθηκε με το οργανέτο (barrel organ) στο Μαύρο δάσος της Βαυαρίας, με το μουσικό κουτί (music box) στα ορεινά χωριά της Ελβετίας και με τη λατέρνα (barrel piano) στην Αγγλία. Και τα τρία αυτά είδη χρησιμοποιούσαν τον κύλινδρο με καρφιά, όπου κάθε καρφί έδινε μια νότα. Η διαφορά τους βρίσκεται στον τρόπο που ο ήχος αναπαράγεται, δηλαδή χρησιμοποιείται:
Η πρώτη λατέρνα κατασκευάστηκε το 1808 από έναν κατασκευαστή πιάνων στο Μπρίστολ (Bristol) της Αγγλίας, ο οποίος έβγαλε τα πλήκτρα και τα αντικατέστησε με έναν κύλινδρο με καρφιά.
Δεύτερο μισό 19ου αιώνα - πρώτες δεκαετίες 20ού αιώνα
Η λατέρνα εξαπλώθηκε με πολύ γρήγορο ρυθμό στην Αμερική και την Ευρώπη, ακόμη και στην Ασία και την Αφρική (κυρίως σε ελληνικές παροικίες και κέντρα). Ειδικά στις ελληνικές παροικίες και κέντρα, όπως η Κωνσταντινούπολη, η Αθήνα, ο Πειραιάς, η Θεσσαλονίκη, το Κάιρο, η Αλεξάνδρεια η Σμύρνη και το Βουκουρέστι εδραιώθηκε με μεγάλη ταχύτητα ως μέσο ψυχαγωγίας και διασκέδασης. Στις τρεις πρώτες δεκαετίες του 20ού αιώνα ο αριθμός των λατερνών έφτανε τις 5.000 περίπου στην Κωνσταντινούπολη, την Αθήνα και τον Πειραιά.
Δικτατορία Μεταξά - σήμερα
Κατά τη διάρκεια της δικτατορίας του Ιωάννη Μεταξά η χρήση της λατέρνας καταδιώχθηκε ως μία από τις δραστηριότητες του υποκόσμου, όπου έπρεπε να εξαλειφθεί. Αλλά το ραδιόφωνο και το γραμμόφωνο έδιναν το τέλος της λατέρνας, παίρνοντας τη θέση της. Σήμερα υπάρχουν περίπου 200 λατέρνες στην Ελλάδα, αλλά σχεδόν όλες είναι εκτός λειτουργίας και χρειάζονται πλήρη ανακατασκευή.
Δημιουργοί της λατέρνας στην Ελλάδα
thumb|right|Ο λατερνατζής Σπύρος Ταραπόσος Το 1855 στην Κωνσταντινούπολη οι Τουρκόνι, Καρμέλλο και Αρμάο, ξεκίνησαν να οργανώνουν την παραγωγή της λατέρνας και να συνθέτουν και να γράφουν την μουσική της. Οι πρώτες λατέρνες που κυκλοφόρησαν ήταν από 33 έως 42 «πλήκτρα». Στην συνέχεια δημιουργήθηκαν δύο ομάδες οι οργανοποιοί, που κατασκεύαζαν το όργανο, και οι «σταμπαδόροι», που έκαναν τα τραγούδια. Γνωστά ονόματα που ασχολήθηκαν με τη λατέρνα στο σύνολο της ήταν και οι Γεωργίου, Μπρίντιζι, Τριπολιτσιώτης, Πολύκαρπος, Παπανδρέου, Ντικράν, Αλή Μπέη, Ευθυμίου και Φωτίου.
Εξωτερικοί σύνδεσμοι
Λατερν
Γκαζελέκ Αζαξιό
Η Γκαζελέκ Αζαξιό (γαλλικά: Gazélec Ajaccio) είναι γαλλική ποδοσφαιρική ομάδα. Ιδρύθηκε το 1910. Έδρα της ομάδας είναι το Σταντ Ανζέ Καζανοβά, χωρητικότητας 8000 θεατών. Συμμετέχει στο Σαμπιονά Νασιονάλ, την τρίτη κατηγορία στο Σύστημα ποδοσφαιρικού πρωταθλήματος Γαλλίας. Την περίοδο 2012-13 έφτασε μέχρι το ημιτελικά του Κυπέλλου Γαλλίας.
Εξωτερικοί σύνδεσμοι
Κατηγορία:Γκαζελέκ Αζαξιό Κατηγορία:Ιδρύσεις ποδοσφαιρικών ομάδων το 1910
Σύλλογος Ελλήνων Ολυμπιονικών
Συστεγαζόταν στο Ινστιτούτο των Ελληνικών Μύλων στο διατηρητέο κτήριο της Οδού Ασωμάτων 45 το οποίο υπάγεται στο Υπουργείο Πολιτισμού. ενώ η έδρα του πλέον έχει μεταφερθεί στο Υπουργείο Παιδείας και Θρησκευμάτων, Ανδρέα Παπανδρέου 37, στο Μαρούσι Αττικής.
Δράσεις
Ο σύλλογος Ελλήνων Ολυμπιονικών δραστηριοποιείται σε πλείστες δράσεις κοινωνικού χαρακτήρα, που έχουν να κάνουν με την προαγωγή του Αθλητισμού, του Πολιτισμού και της Υγείας.
Διατελέσαντες πρόεδροι
Μεταξύ των σημαντικών Ολυμπιονικών που έχουν ηγηθεί του Συλλόγου Ελλήνων Ολυμπιονικών ήταν ο Πέτρος Γαλακτόπουλος, ο Τάσος Μπουντούρης, η Νίκη Μπακογιάννη, ο Παναγιώτης Φασούλας, ο Γιώργος Σιγάλας, ο Δημοσθένης Ταμπάκος η Βούλα Κοζομπόλη η Ευαγγελία (Εύη) Μωραϊτίδου και η Σταυρούλα (Βούλα) Ζυγούρη
Εξωτερικοί σύνδεσμοι
Κατηγορία:Αθλητικοί σύλλογοι *
Τέιλορ Λότνερ
Ο Τέιλορ Ντάνιελ Λότνερ (Taylor Daniel Lautner, 11 Φεβρουαρίου 1992) είναι Αμερικανός ηθοποιός, μοντέλο και εξασκεί πολεμικές τέχνες.
Ως παιδί, ο Λότνερ άρχισε να ασχολείται με τις πολεμικές τέχνες και κατατάχθηκε στο νούμερο ένα στην κατηγορία του από την Αμερικανική Ένωση Καράτε (American Sports Karate Association). Ο Λότνερ σύντομα ξεκίνησε την καριέρα του ως ηθοποιός, με μικρούς ρόλους σε κωμικές σειρές όπως οι: The Bernie Mac Show (2003) και My Wife and Kids (2004), ενώ στη συνέχεια δάνεισε τη φωνή του σε τηλεοπτικές σειρές όπως οι: What's New, Scooby-Doo? (2005) και Danny Phantom (2005). Το 2005, εμφανίστηκε στην ταινία Δυο Ντουζίνες Μπελάδες (Cheaper by the Dozen 2) και πρωταγωνίστησε στο The Adventures of Sharkboy and Lavagirl σε 3-D.
Ο Λότνερ έγινε παγκοσμίως γνωστός με το ρόλο του ως Τζέικομπ Μπλακ στη σειρά ταινιών Λυκόφως (The Twilight Saga), ξεκινώντας με την πρώτη ταινία Λυκόφως (Twilight) το 2008. Ο Λότνερ επέστρεψε για τις επόμενες τρεις ταινίες, Νέα Σελήνη (The Twilight Saga: New Moon) το 2009, Έκλειψη (The Twilight Saga: Eclipse) το 2010 και Χαραυγή Μέρος 1 (The Twilight Saga: Breaking Dawn Part 1) το 2011. Αναμένεται να επιστρέψει στην τελευταία ταινία της σειράς, Χαραυγή Μέρος 2 (The Twilight Saga: Breaking Dawn Part 2) στα τέλη του 2012. Ο Λότνερ έχει προταθεί για αρκετά βραβεία για την ερμηνεία του στη σειρά Λυκόφως, συμπεριλαμβανομένου τα Βραβεία MTV Movie, Βραβεία People's Choice και Βραβεία Scream. Αργότερα, γνώρισε επιπλέον εμπορική επιτυχία με την ταινία δράσης, Abduction, η οποία αποτέλεσε αναπάντεχη επιτυχία.
Στα τέλη της δεκαετίας του 2000 ο Λότνερ έγινε εφηβικό είδωλο και σύμβολο του σεξ, μετά την αλλαγή σε μεγάλο βαθμό της φυσικής σωματικής  του διάπλασης ώστε να κρατήσει το ρόλο του ως Τζέικομπ Μπίλι Μπλακ στις επόμενες ταινίες της σειράς Λυκόφως. Η αλλαγή αυτή τράβηξε την προσοχή των ΜΜΕ για την καλή του φυσική κατάσταση και γενική ομορφιά. Το 2010, κατατάχθηκε δεύτερος στη λίστα του περιοδικού Glamour ' s με τους "50 Πιο Σέξι Άντρες του 2010" και τέταρτος στη λίστα του περιοδικού People ' s με τα "Πιο Εκπληκτικά Σώματα", μεταξύ άλλων τιμών. Το 2010, ο Λότνερ ήταν ο πιο ακριβοπληρωμένος έφηβος κι ωραίος ηθοποιός του Χόλυγουντ.
Προσωπική ζωή
Ο Λότνερ έχει ένα περίπλοκο σχέδιο προπόνησης, για το οποίο είχε αφιέρωμα το περιοδικό Men's Health. Επίσης, ακολουθεί συγκεκριμένη διατροφή μετά την αλλαγή της φυσικής του κατάστασης για τη ταινία Νέα Σελήνη (The Twilight Saga: New Moon) και εξασκεί πολεμικές τέχνες τακτικά. Έχει δηλώσει ότι δεν χρησιμοποιεί ναρκωτικά και δεν καταναλώνει αλκοόλ.
Η ώθηση που δέχτηκε η καριέρα του από την επιτυχία της σειράς ταινιών Λυκόφως, τον έκανε πολυάσχολο σε τέτοιο βαθμό ώστε να μην μπορεί να πηγαίνει στο σχολείο. Για το λόγο αυτό, έδωσε πρόωρες εξετάσεις στο Λύκειο της Καλιφόρνια και αποφοίτησε από το Λύκειο το 2008. Έχει δηλώσει στον Ντέιβιντ Λέτερμαν ότι αν δεν δουλεύει, θα επιθυμούσε να επιστρέψει στο σχολείο. Αυτό το διάστημα, παρακολουθεί διαδικτυακά μαθήματα στο τοπικό κολλέγιο της κοινότητας.
Το 2009, ο Λότνερ συνδέθηκε ρομαντικά με την Αμερικανίδα τραγουδίστρια της κάντρι ποπ μουσικής, Τέιλορ Σουίφτ (Taylor Swift) και την Αμερικανίδα ηθοποιό και τραγουδίστρια της ποπ μουσικής, Σελίνα Γκόμεζ (Selena Gomes).
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
Call of Duty: Modern Warfare II
Το Call of Duty: Modern Warfare II είναι ένα βιντεοπαιχνίδι βολών πρώτου προσώπου του 2022 που αναπτύχθηκε από την Infinity Ward και εκδόθηκε από την Activision. Είναι η συνέχεια της επανεκκίνησης της σειράς του 2019 και χρησιμεύει ως η δέκατη ένατη έκδοση στη συνολική σειρά Call of Duty. Κυκλοφόρησε στις 28 Οκτωβρίου 2022 για PlayStation 4, PlayStation 5, Windows, Xbox One και Xbox Series X/S.
Το Modern Warfare II έλαβε γενικά ευνοϊκές κριτικές από τους κριτικούς. Ήταν μια εμπορική επιτυχία και έσπασε πολλά ρεκόρ για τη σειρά, συμπεριλαμβανομένου του να γίνει το πιο γρήγορο παιχνίδι Call of Duty που εισέπραξε 1 δισεκατομμύριο δολάρια.
Παιχνίδι
Το Modern Warfare II εισάγει αρκετές σχεδιαστικές βελτιώσεις και αλλαγές στο παιχνίδι της σειράς, όπως προηγμένα συστήματα AI σε λειτουργίες εκστρατείας και ομαδικού παιχνιδιού. Επίσης, προσομοιώνει τη φυσική του νερού και τη μηχανική κολύμβησης, καθώς και ένα ανανεωμένο σύστημα οχημάτων. Οι νέες δυνατότητες παιχνιδιού και οι τακτικές κίνησης περιλαμβάνουν την κατάδυση σε επιρρεπή, τον μανδύα και την προεξοχή μαζί με την αφαίρεση της ακύρωσης της διαφάνειας. Τα νέα χαρακτηριστικά παιχνιδιού οχημάτων περιλαμβάνουν την κλίση έξω από τα παράθυρα του οχήματος, το μανδύα σε οροφή οχήματος και την αεροπειρατεία. Το βαθμολογικό σύστημα και σύστημα Gunsmith έχει ανανεωθεί, επιτρέποντας στους παίκτες να ρυθμίζουν με ακρίβεια συγκεκριμένα πρόσθετα αξεσουάρ για να ταιριάζουν με το στυλ παιχνιδιού τους.
Το Modern Warfare II για πολλούς παίκτες διαθέτει πολλούς νέους τρόπους παιχνιδιού όπως: Knockout, στο οποίο δύο ομάδες προσπαθούν να αποκτήσουν ένα πακέτο ενώ διαθέτουν περιορισμένες ζωές, Prisoner Rescue, στο οποίο μια επιτιθέμενη ομάδα προσπαθεί να αποσπάσει έναν όμηρο, ενώ μια αμυνόμενη ομάδα τους αποτρέπει οχυρώνοντας τις άμυνες γύρω από τον όμηρο. Ακόμα τον Σεπτέμβριο του 2022 επιβεβαιώθηκε ότι θα είναι διαθέσιμος ο τρόπος παιχνιδιού τρίτου προσώπου. Η συνεργατική λειτουργία Special Ops επιστρέφει επίσης, με αποστολές δύο παικτών, με μια επιπλέον δραστηριότητα 3 παικτών που ονομάζεται Raids που θα κυκλοφορήσει μετά την έκδοση.
Όπως και το προηγούμενο παιχνίδι, το Modern Warfare II διαθέτει μια λειτουργία παιχνιδιού μάχης free-to-play που ονομάζεται Warzone 2.0, η οποία παρουσιάζεται με την πρώτη εποχική ενημέρωση περιεχομένου για το παιχνίδι στις 16 Νοεμβρίου Εκτός από την παραδοσιακή λειτουργία battle royale, το Warzone 2.0 εισάγει επίσης το DMZ, ένα νέο τρόπο παιχνιδιού εξαγωγής στο οποίο ομάδες τριών μάχονται μεταξύ τους καθώς και μαχητές τεχνητής νοημοσύνης, ενώ προσπαθούν να ολοκληρώσουν αποστολές και να εξαγάγουν λάφυρα από τον χάρτη με δυνατότητα αναπαραγωγής.
Χαρακτήρες
Το Modern Warfare II είναι μια συνέχεια της επανεκκίνησης της σειράς του 2019, με την καμπάνια να πραγματοποιείται στα τέλη του 2022. Οι κεντρικοί πρωταγωνιστές του παιχνιδιού είναι η Task Force 141, μια πολυεθνική μονάδα ειδικών επιχειρήσεων που σχηματίστηκε από τον Captain John Price ( Barry Sloane), αποτελούμενη από τους: Λοχία Kyle "Gaz" Garrick (Elliot Knight), Υπολοχαγός Simon "Ghost" Riley (Samuel Roukin), και τον λοχία John "Soap" MacTavish (Neil Ellice). Καθ' όλη τη διάρκεια της ιστορίας, η Task Force 141 υποστηρίζεται από αρκετούς συμμάχους: την Αρχηγό του Σταθμού της CIA, Kate Laswell (Rya Kihlstedt), τον αρχηγό της ρωσικής ιδιωτικής στρατιωτικής εταιρείας "Nikolai" (Stefan Kapičić), τον Διοικητή της Απελευθέρωσης του Urzikstan Farah Karim (Claudia Doumit), Ο συνταγματάρχης των Ειδικών Δυνάμεων του Μεξικού Alejandro Vargas (Alain Mesa) και ο λοχίας Rodolfo "Rudy" Parra (Bayardo De Murguia), ο διοικητής PMC της Shadow Company Phillip Graves (Warren Kole) και ο στρατηγός Shepherd των Ηνωμένων Πολιτειών (Glenn Morshower). Ο κύριος ανταγωνιστής του Modern Warfare II είναι ο Ταγματάρχης Hassan Zyani (Ibrahim Renno), ένας Ιρανός αξιωματικός της Quds Force που είναι σύμμαχος με την τρομοκρατική οργάνωση Urzik Al-Qatala και υποστηρίζεται από το Καρτέλ Las Almas. Το καρτέλ ελέγχεται από τη sicaria Valeria Garza ( María Elisa Camargo ), η οποία κρύβει την ταυτότητά της χρησιμοποιώντας το ψευδώνυμο "El Sin Nombre" (Αυτός χωρίς όνομα).
Εκστρατεία
Τον Ιούλιο του 2022, η Task Force 141, υπό τη διοίκηση του στρατηγού Shepherd, διεξάγει επιθέσεις χειρουργικής ακριβείας εναντίον ιρανικών δυνάμεων που υποστηρίζονταν από τη Ρωσία. Ένα χτύπημα αμερικανικού βαλλιστικού πυραύλου δολοφονεί τον Ιρανό στρατηγό Ghorbrani κατά τη διάρκεια συμφωνίας όπλων στο Al Mazrah. Αρκετούς μήνες αργότερα, ο δεύτερος του, ο ταγματάρχης της Quds Force Hassan Zyani, εμπλέκεται στη χρηματοδότηση τρομοκρατικών δραστηριοτήτων και αναζητά εκδίκηση από τις Ηνωμένες Πολιτείες. Οι δραστηριότητες του Hassan τραβούν την προσοχή του Shepherd και της Αρχηγού του Σταθμού της CIA, Kate Laswell, που διατάζουν τους πεζοναύτες της MARSOC, με επικεφαλής τους επιχειρηματίες της Task Force 141, τον Υπολοχαγό Simon "Ghost" Riley και τον λοχία John "Soap" MacTavish, να συλλάβουν τον Hassan στο Al Mazrah. Οι Ghost και Soap αποτυγχάνουν να συλλάβουν εγκαίρως τον Χασάν, αλλά ανακαλύπτουν ότι κατείχε έναν αμερικανικό βαλλιστικό πύραυλο.
Η Laswell και τα μέλη της Task Force 141: Λοχαγός John Price και ο Λοχίας Kyle «Gaz» Garrick καταδιώκουν έναν από τους αγγελιαφόρους του Hassan στο Άμστερνταμ, μαθαίνοντας ότι έχει λάβει προστασία και έχει συμμαχήσει με το Καρτέλ Λας Άλμας και βρίσκεται στο Μεξικό. Μετά από μια αποτυχημένη προσπάθεια να τον συλλάβουν στα σύνορα ΗΠΑ-Μεξικού, ο συνταγματάρχης των Ειδικών Δυνάμεων του Μεξικού Αλεχάντρο Βάργκας και ο δεύτερος λοχίας του λοχίας Rodolfo "Rudy" Parra, μαζί με τη μονάδα τους Los Vaqueros, συμμετέχουν σε μια κοινή επιχείρηση με τους Ghost, Soap και Shadow Company (ελίτ μυστική μονάδα ιδιωτικών στρατιωτικών εργολάβων υπό την άμεση διοίκηση του Shepherd και υπό την ηγεσία του Διευθύνοντος Συμβούλου της, διοικητή Phillip Graves) για να συλλάβει τον Hassan. Αν και πέτυχαν, αναγκάζονται να τον απελευθερώσουν για να αποφύγουν τις πολιτικές συνέπειες.
Τα δεδομένα που παραβιάστηκαν από το τηλέφωνο του Hassan οδηγούν τους Price, Laswell και Gaz στο Cape Vilan, στην Ισπανία, όπου ανακαλύπτουν ότι ο Las Almas διέθετε συσκευές GPS ρωσικής κατασκευής για πυραύλους. Όταν η Laswell συλλαμβάνεται από την τρομοκρατική ομάδα Urzik Al-Qatala, ο Price και ο Gaz την εντοπίζουν και τη σώζουν στο Urzikstan, με τη βοήθεια των παλιών συμμάχων τους "Nikolai" και Farah Karim. Εν τω μεταξύ, ο Αλεχάντρο και ο Soap καταφέρνουν να συλλάβουν τον αρχηγό της Las Almas, El Sin Nombre, αποκαλύφθηκε ότι είναι η πρώην συμπαίκτης του Vargas, Valeria Garza. Η Valeria αποκαλύπτει τη θέση των πυραύλων, προκαλώντας μια επιδρομή υπό την ηγεσία της Task Force 141, της Shadow Company και του Vargas για να αποτραπεί η εκτόξευση πυραύλου. Παρά την επιτυχημένη αποστολή, οι Graves και Shadow Company προδίδουν τον Alejandro και την Task Force 141 υπό τις διαταγές του Shepherd. Ο Graves αιχμαλωτίζει τον Alejandro και καταλαμβάνει τη βάση των επιχειρήσεων του, ενώ οι Ghost και Soap καταφεύγουν στο Las Almas καθώς η Shadow Company σφάζει τους κατοίκους της. Με τη βοήθεια των Rodolfo, Laswell, Price και Gaz, ο Ghost και ο Soap απελευθερώνουν τους Alejandro και Los Vaqueros.